stanford-oval/wikipedia huggingface dataset:
נפתלי בלאי
קריירה

בלאי נולד בפרדס חנה-כרכור למשפחה בת שבעה ילדים שכולם שיחקו כדורגל בילדותם. הוא החל את הקריירה שלו בקבוצת הילדים של מ.ס. פרדס חנה-כרכור, בגיל 12 הצטרף למכבי חיפה וכעבור שלוש שנים הצטרף למכבי נתניה. ב-19 במאי 2017 ערך את הופעת הבכורה שלו בקבוצה הבוגרת בניצחון 0–2 נגד מכבי אחי נצרת.
בקיץ 2017 הושאל להפועל עכו מליגת העל, אך שיחק בה רק בשני מחזורי הפתיחה ובינואר 2018 עבר להפועל חדרה עמה עלה לליגת העל אחרי 38 שנות היעדרות. בסיום העונה חזר לנתניה בה רשם 16 דקות משחק שהתחלקו בארבעה משחקים.
בקיץ 2019 הושאל להפועל פתח תקווה במדיה שיחק שנתיים. ב-29 בנובמבר 2019 הבקיע את שער הבכורה שלו בקריירה בהפסד 2–3 לבית"ר תל אביב רמלה.
בקיץ 2021 חזר לנתניה אך הושאל בינואר להפועל רמת השרון עד לסיום העונה. ב-20 ביוני 2023 חתם על חוזה לשנתיים במכבי נתניה. ב-30 בדצמבר 2023 הבקיע את שער הבכורה שלו בקבוצה בניצחון 1–4 נגד הפועל חדרה.
בקיץ 2024 חתם לעונה אחת בבני סכנין עם אופציה לעונה נוספת.
הערות שוליים

↑  אורי קידר, נפתלי בלאי יודע - הגיע זמן לפרוץ: "רוצה לתת חזרה למועדון שמאמין בי", באתר MyPetahTikva, 31 ביולי 2019
↑  מערכת וואלה! ספורט‏, לאומית: בן צעירי חתם בהפועל אום אל פאחם, נפתלי בלאי בהפועל פתח תקווה, באתר וואלה, 26 ביוני 2019
↑  תומר חבז, ‏נפתלי בלאי חתם לשנתיים נוספות במכבי נתניה, באתר ONE‏, 20 ביוני 2023
↑  יגאל גולדשטיין, ‏כפי שפורסם: נפתלי בלאי חתם לעונה בבני סכנין, באתר ערוץ הספורט, 24 ביוני 2024
איוב קרא

איוב קרא ומשה יעלון בביקור בפקיעין, 2008
איוב קרא מדבר על המזרח התיכון במפגש צוות החשיבה הורסיס (Horasis). יוני 2016
איוּבּ קרא (בערבית: أيوب قرا, נולד ב-12 במרץ 1955) הוא פוליטיקאי דרוזי-ישראלי. כיהן כחבר הכנסת מטעם מפלגת הליכוד, כשר התקשורת, שר בלי תיק, סגן שר לפיתוח הנגב והגליל, סגן השר לשיתוף פעולה אזורי, סגן יושב ראש הכנסת, וסגן שר במשרד ראש הממשלה.
ביוגרפיה

קרא נולד בשנת 1955 בכפר הדרוזי דלית אל-כרמל ליד חיפה. בנעוריו למד בבית הספר התיכון החקלאי כפר גלים ובפנימיית בית הספר החקלאי כדורי. בחופשות היה מתגורר אצל בני זוג יהודים ניצולי שואה.
סמוך לגיוסו לצה"ל התאמן בקבוצת הכדורגל של הפועל נהריה. ב-1976 היה לדרוזי הראשון ששיחק בליגה בכירה בישראל, כמגן בבני יהודה תל אביב. באותה עת עברת את שמו ליואב קרוא. לאחר תקופה קצרה פרש ויצא לקורס קצינים. את שירותו הצבאי בצה"ל סיים בדרגת סרן. בשנת 1983, בזמן מלחמת לבנון הראשונה שלח מכתב לרמטכ"ל משה לוי בו ביקש להשתחרר משרותו הצבאי במחאה על היחס לדרוזים בלבנון. הוא נכה צה"ל, עקב הלם קרב, אחיו הצעיר, אלי-חדר קרא, נהרג בלבנון ב-1985, ואחיו הבכור נפצע באורח קשה. לאחר מכן אביו הלך לעולמו בטרם עת ואמו לקתה בשיתוק.
קרא הוא בעל תואר ראשון במשפטים מטעם הקריה האקדמית אונו, תואר ראשון במנהל עסקים מטעם אוניברסיטת חיפה, ותואר שני במינהל ציבורי מטעם אוניברסיטת תל אביב. במסגרת לימודיו לתואר שני הגיש קרא עבודה שלא הוא כתב, ובעקבות תלונות לוועדת המשמעת באוניברסיטה נאלץ לחזור על קורס.
עמדותיו

בתקופת היותו שר היה קרא מהשרים המקורבים ביותר לראש הממשלה בנימין נתניהו הוא מגדיר עצמו כפטריוט ישראלי וציוני נלהב.[דרוש מקור] מבחינה פוליטית הוא ממוקם באגף הימני של תנועת הליכוד, ונמנה עם חברי הכנסת שזכו לכינוי ה"מורדים" שהתנגדו לתוכנית ההתנתקות. ערב ביצוע תוכנית ההתנתקות, ביקר קרא מתוך הזדהות בגוש קטיף ובמאהל מחאה נגד ההתנתקות.
ב-13 באוקטובר 2004 קיבל אות הוקרה מהאגודה למלחמה בסרטן עקב פעילותו להגבלת העישון.
בחול המועד פסח תש"ע, השתתף קרא בכנס שהתקיים באזור מערת המכפלה שבחברון, כדי לחגוג עם היישוב היהודי במקום את ההכרזה על מערת המכפלה כאתר מורשת לאומי. בעצרת אמר סגן השר כי "ראש הממשלה צריך להגיד 'לא' לברק חוסיין אובמה ו'כן' לעם ישראל, אישור חידוש הבנייה וההתיישבות בכל חלקי הארץ".
בדצמבר 2010 נפגש קרא בווינה עם היינץ כריסטיאן שטראכה, מנהיג מפלגת החירות האוסטרית שבראשה עמד בעבר ירג היידר, מפלגה המוחרמת על ידי ישראל והקהילה היהודית באוסטריה. הפגישה התקיימה למרות בקשות של משרד החוץ ויושב ראש הכנסת לבטלה. לטענת קרא, שטראכה הוא ידיד ישראל, אנשי מפלגתו עמדו לצד ישראל לאחר המשט הטורקי לעזה, הוא לא ראה כל הוכחות לכך שמפלגת החירות היא מפלגה אנטישמית, ועל כן יש לשנות את המדיניות הישראלית כלפיו, פגישה זו ספגה ביקורת מצדדים בכל הקשת הפוליטית הן באוסטריה והן בישראל.
הערות שוליים

↑  איוב קרא במוזיאון בני יהודה
↑  איוב קרא, דרוזים נאמנים ומקופחים, מעריב, 20 בינואר 1984
↑   טלי חרותי-סובר, הסטודנט ח"כ איוב קרא הגיש שתי עבודות - שלא הוא כתב, באתר TheMarker‏, 19 באוקטובר 2015
↑  פנים חדשות בתמ"י, מעריב, 5 באפריל 1984
↑  רשימת המועמדים לכנסת האחת עשרה, י"פ 3073 מ-9 ביולי 1984
↑  דיאנה בחור, "הפה של שרון, הידיים של ביבי", באתר ynet, 9 בדצמבר 2002
↑  ליכוד, יותר דרוזים יתמודדו, 16 בנובמבר 2008, אתר פורטל הכרמל
↑  החלטת ועדת האתיקה בעניין קובלנות הדדיות של סגן השר איוב קרא וחבר הכנסת רוני בר-און, באתר הכנסת, 3 בינואר 2012
↑  שי ניב, ‏הממשלה אישרה: אלי כהן שר הכלכלה, איוב קרא שר בלי תיק, באתר גלובס, 22 בינואר 2017
↑  חדשות טודיי "לאחר שנים של הבטחות והתעלמות - איוב קרא יתמנה לשר", 18 ינואר 2017
↑   נתי טוקר, מסמך: החתימה על דו"ח התקשורת שמבקר המדינה מסתיר, באתר TheMarker‏, 9 בספטמבר 2019
↑   נתי טוקר, לראשונה: בדיקת עומק של ההשפעה הפוליטית על גופי השידור, באתר TheMarker‏, 22 באפריל 2018
↑  איתמר אייכנר, שר התקשורת איוב קרא התפטר מהממשלה, באתר ynet, 24 ביוני 2019
↑  אריק בנדר, ‏מסתמן: הקאמבק הגדול של איוב קרא, באתר מעריב אונליין, 23 בדצמבר 2020.
↑  'מי החיים' | איוב קרא: אני מייבא מים נגד קורונה. צפו, באתר "סרוגים", 5 ביולי 2020
↑  דרמה במגזר הדרוזי בליכוד, בפורטל הכרמל והצפון, 11 באוגוסט 2022
↑  הליכוד בהנהגת בנימין נתניהו לראשות הממשלה, באתר GOV.IL
↑  ע"א 6180/22 איוב קרא נ' עפיף עבד ואחרים, ניתן ב־15 בספטמבר 2022
↑  "עקב הדחתי מהליכוד": השר לשעבר איוב קרא פרש מהחיים הפוליטיים, באתר מעריב אונליין, 15 בספטמבר 2022
↑  ח"כ איוב קרא מתכוון להצטרף לאהל שובתי הרעב, 17/05/2005, אתר חדשות יש"ע; ח"כ איוב קרא ביקר היום בנוה דקלים, אתר קטיף נט
↑  ח"כ איוב קרא יקבל תעודת הוקרה מהאגודה למלחמה בסרטן על פעילותו הפרלמנטרית יוצאת הדופן למיגור נגע העישון, אתר כאן נעים
↑  שמוליק גרוסמן, חגיגות בחברון: "להגיד 'לא' לברק חוסיין אובמה", באתר ynet, 1 באפריל 2010
↑  ברק רביד, יהודי אוסטריה מוחים על פגישה בין ח"כ איוב קרא לראש הימין הקיצוני, באתר הארץ, 24 בדצמבר 2010
↑  "לפטר את איוב קרא שהשתתף בטקס עם נאו נאצים", באתר וואלה, 24 בדצמבר 2010
↑  AP, יהודי אוסטריה נגד איוב קרא: הילל את יורש היידר, באתר ynet, 21 בדצמבר 2010
↑  ברק רביד, יהודי אוסטריה מוחים על פגישה בין ח"כ איוב קרא לראש הימין הקיצוני, היינץ כריסטיאן שטראכה, באתר הארץ, 24 בדצמבר 2010
| שרי הדואר והתקשורת בממשלות ישראל |
| --- | --- | --- |
| שרי הדואר | מרדכי נורוק • יוסף בורג • ישראל ברזילי • בכור-שלום שטרית • בנימין מינץ • אליהו ששון • ישראל ישעיהו-שרעבי • אלימלך-שמעון רימלט |  |
| שרי התקשורת | שמעון פרס • אהרן אוזן • יצחק רבין • מנחם בגין • מאיר עמית • יצחק מודעי • יורם ארידור • מרדכי צפורי • אמנון רובינשטיין • גד יעקבי • רפאל פנחסי • משה שחל • שולמית אלוני • לימור לבנת • בנימין בן אליעזר • ראובן ריבלין • אריאל שרון • אהוד אולמרט • דליה איציק • אברהם הירשזון • אריאל אטיאס • משה כחלון • גלעד ארדן • בנימין נתניהו • צחי הנגבי • איוב קרא • דודי אמסלם • יועז הנדל • איתן גינזבורג • יועז הנדל • שלמה קרעי |  |
| --- | --- |
בקרת זהויות :  NLI: 987007312334305171  PLWABN: 9810696628005606  ISNI: 0000 0000 3446 690X  LCCN: n98951511  VIAF: 75640980   WorldCat (עם VIAF): 75640980
מעילה

ערך זה עוסק במעילה בכספים. אם התכוונתם למעילה בנכסי הקדש, ראו .
תיבה לדיווח פנימי בחברת ביטוח על מעילה והונאה
מעילה היא ביצוע מעשה הונאה תוך הפרת אמון מיוחד שניתן לאדם, כגון גישה למידע או סמכויות שנמסרו לו מתוקף תפקידו או מעמדו. המועל, נבדל מרמאים אחרים, במידת האמון המיוחדת שהוא רכש. המועל לרוב מרמה את המעסיק שלו או את הלקוחות שלו. כאשר המעילה מתמקדת בהשגת דבר מה במרמה, היא לרוב כוללת אלמנט ההסתרה ונבדלת בזה מגנבות אחרות.
דוגמאות למעילה:
בכספים – פקיד (בבנק או בכל מקום שישנה בו פעילות כספית) יגנוב כספים העוברים תחת ידו ויסתיר את ביצוע הפעולה באמצעות רישומים כוזבים. מעילה בכספים היא עבירת צווארון לבן.
במינויים – נושא משרה מנצל את משרתו כדי להעסיק או לקדם את אנשי שלומו בניגוד לאינטרסים של המעסיק שלו ושל הלקוחות. לדוגמה, כתיבת מכרז תפור.
באמון אישי – פסיכולוג החולק עם אחרים מידע על מטופל שלו.
אנשים או גופים שנפגעו ממעילה, יכולים לחוש פגיעה קשה המלווה בחשדנות ואובדן אמון במערכות ואנשים. המעילה נחשבת כפגיעה קשה בנורמות חברתיות בסיסיות, ובתי משפט נוהגים להחמיר עם מי שנתפס במעילה.
ככלל לא קיימת חובה בחוק לחברה לדווח למשטרה על מעילה שהתגלתה. מרבית המעילות בגופים שאינם בנקים נסגרות בתוך החברה מתוך חשש לפגיעה במוניטין מחד ורצון להשיב חלק מכספי המעילה במהירות מאידך.
על הבנקים מוטלת חובה על פי חוק שאינה חלה על תאגידים שאינם בנקים. החל משנת 2004 לאחר תיקון פקודת הבנקאות, על הבנקים בישראל מוטלת חובה לדווח על חשד למעילה למבקר הפנימי ובנוסף למפקח על הבנקים.
אחת מפרשות המעילה החמורות שהתרחשו בישראל היא המעילה בבנק למסחר בה היקף המעילה היה כרבע מיליארד שקלים.
הערות שוליים

↑  ההונאה הגדולה בתולדות המדינה, באתר וואלה, 28 באפריל 2002
| --- | --- |
בקרת זהויות :  NLI: 987007540949805171  NARA: 10636677  NKC: ph201922 
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
כביש-רחוב

כביש-רחוב בניו-יורק
כביש-רחוב (באנגלית: Stroad, הלחם של המילים Street ו-Road) הוא שילוב של כביש מהיר עם תנועת מכוניות ערה לצד דרך הולכי הרגל עם הפרדה מועטה או כלל ללא הפרדה מהכביש.
המונח נטבע על ידי מהנדס אזרחי ומתכנן ערים אמריקאי, צ'ארלס מארון ב-2011, כהערה על תשתיות הכבישים הסלולות בארצות הברית המונח מתאים לכמה מצבי תנועה הקיימים גם בקנדה.
כביש-רחוב הוא תופעה נלווית של מתן עדיפות לתנועת רכבים פרטיים תוך התעלמות מתנאי השטח והולכי הרגל. הליכה בכביש-רחוב נחשבת למסוכנת, שכן המהירות בכביש עלולה להגיע ל-70 קמ"ש ויותר. הכביש-רחוב נועד לאפשר למכוניות לנוע מהר יותר ובכך לפתור את עומסי התנועה עבור רכבים. עם זאת, היעדר תשתית מתאימה להליכה ברגל, גורמת לשימוש מוגבר בכלי רכב, גם עבור מרחקים קצרים, במקום הליכה ברגל. ישנם חלקים בכביש-רחוב אשר אין להם כלל מדרכה והולכי הרגל נדרשים לבצע את הליכתם על דשא או בשולי הכביש, מה שהופך את ההליכה בכביש-רחוב למסוכנת אף יותר.
הכביש-רחוב מונע גם מהמכוניות לנוע מהר, שכן יש בו מעברי חצייה ורמזורים רבים, שילוב של דברים אלו, יחד עם מדרכה להולכי רגל גורמים לקצב התנועה לרדת.
הכביש-רחוב נוצר לאחר הרחבת רחוב עירוני, או כאשר נבנות שכונות לאורכו של כביש מהיר; בשני המקרים הכביש-רחוב יוצר מכשול לתנועת הולכי הרגל בין אזורים עירוניים. צירי תנועה בישראל הדומים באופיים לכביש-רחוב האמריקאי אפשר לראות בקטעים של כביש 412 בנס ציונה ובראשון לציון, בשדרות ההסתדרות בחיפה, או בדרך ז'בוטינסקי בקטע שבין מרכז רפואי רבין למחלף גהה.
הערות שוליים

↑  Cunningham, Ron (23 ביולי 2021). "Stretch of Northwest Eighth Avenue severs two vital neighborhoods". Gainesville Sun. נבדק ב-16 בספטמבר 2021. ...A stroad being a car corridor that isn’t smart enough to be a street nor efficient enough to be a road. ... {{cite news}}:  (עזרה)
1 2  Nesmith, Bruce & Kaplan, Ben (9 ביוני 2021). "'Stroads,' hybrid of streets and roads, make Linn County less safe: Local governments should observe and redesign roads before implementing traffic cameras". The Gazette. נבדק ב-16 בספטמבר 2021. ...The worst-designed roads in America are our stroads, a term coined by engineer Charles Marohn of Strong Towns to denote trafficways that try to be both roads (moving traffic quickly from one destination to another) and streets (centers of productive human activity). ... {{cite news}}:  (עזרה)
↑  Goodyear, Sarah (7 בינואר 2014). "Defining the Worst Type of Street Design". CityLab. Bloomberg News. {{cite web}}:  (עזרה)
↑  Sarah Fenske (1 בנובמבר 2021). "'Recovering engineer' Charles Marohn has a few ideas for St. Louis". St. Louis on the Air. St. Louis Public Radio. נבדק ב-13 בפברואר 2022. engineering codes prioritize speed and traffic flow over safety ... Marohn is known for coining the term "stroad" ... Stroads try to be all things to all people and generally end up failing on all levels as a result. {{cite news}}:  (עזרה)
| סוגי רחוב ודרכים אזוריות |
| --- | --- | --- |
| סוגי רחובות | רחוב • סמטה • שדרה • כיכר עירונית |  |
| צורת רחובות | טיילת • מדרחוב • מבוא (רחוב) • רחוב ללא מוצא • רחוב חניה |  |
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כביש-רחוב".
יובל דניאלי

| --- | --- |

יובל דניאלי בסטודיו בקיבוץ המעפיל, 2015
 לידה:  1943 (בן 82 בערך) המנדט הבריטי פלשתינה (א"י)
 לאום:  ישראל ישראל
 תחום יצירה:  ציור, פיסול
יובל דניאלי (נולד ב-1943) הוא צייר, פסל מבקר אמנות, חוקר תרבות וארכיונאי ישראלי.
ביוגרפיה

דניאלי נולד במחנה הזמני ששכן לצד בית חרושת נעמן במפרץ חיפה והורכב מקבוצת החברים שהקימה מאוחר יותר את קיבוץ המעפיל ומאז חי ופועל בקיבוץ. בין השנים 1957 ו-1960 למד ציור אצל האמן משה פרופס בבית הספר התיכון במוסד החינוכי "מעיין" שבקיבוץ עין החורש. בתום לימודי התיכון שירת במסגרת הנח"ל ביחידת בני המשקים. בתום שירותו למד במכון לציור ופיסול ע"ש אבני בתל אביב.
במקביל, שיחק כדורעף בהפועל המעפיל בשנים 1960–1974, בשנים בהן הייתה הפועל המעפיל הקבוצה הבולטת בישראל בכדורעף וזכתה ב-9 אליפויות וב-8 גביעי המדינה.
ספרו הראשון של יובל דניאלי,"רקויאם לברוש", (ספרית פועלים, 1987), משלב ציורים משלו עם שירים משל המשורר עלי אלון.
מאז שנת 1997 פועל דניאלי כארכיונאי בארכיון השומר הצעיר "יד יערי" בגבעת חביבה ובמסגרת זו הוא חוקר ומתעד את אמני הקיבוצים ואוצר הארכיון. כחוקר תרבות פרסם דניאלי במשותף עם מוקי צור שלוש מונוגרפיות על בכירי האדריכלים שפעלו במסגרת המחלקה הטכנית של תנועת הקיבוץ הארצי – השומר הצעיר: שמואל מסטצ'קין, חיליק ערד ומנחם באר. הספרים חשפו רובד נשכח ונסתר באדריכלות הישראלית שכמעט ולא נחשפה עד פרסום הספרים ועוררה מחדש עניין באדריכלות בקיבוצים בכלל ובמבנים שתכננו האדריכלים בפרט. ב-2020 פרסם דניאלי את הספר "גבעה ורוח בא" (הוצאת יד יערי) שיצא לאור לציון 70 שנה לגבעת חביבה. בספר מחקרי זה חושף דניאלי את סיפור הקמתה וקורות המוסד. ב-2022 פרסם דנאילי את הספר "רועה צבעים – דיוקנו של אלף 2001–1910" (הוצאת מוסד ביאליק), המסכם את עבודתו כארכיונאי שהקים ומרכז את חטיבת האמנים בתנועה הקיבוצית.
דניאלי מרבה להציג תערוכות יחיד וקבוצתיות במוזיאונים וגלריות ולפרסם סקירות ומאמרי ביקורת בתחומי האמנות והתרבות עם דגש על הזירה הקיבוצית. ב-2009 נערכה לו תערוכת יחיד מקיפה "דרכי זיכרון" (אוצר: יניב שפירא) במשכן לאמנות עין חרוד.
ספריים שפרסם

רקויאם לברוש (במשותף עם עלי אלון), ספרית פועלים, 1987
מוזה בשחור לבן: עשר השנים הראשונות של ארגון הציירים והפסלים בקיבוץ הארצי, יד יערי, 1999
בשנה הבאה, שנות טובות מן הקיבוץ (במשותף עם מוקי צור), יד יערי, המרכז למורשת בן-גוריון, אוניברסיטת בן-גוריון בנגב, 2001
יוצאים בחודש האביב, פסח ארץ ישראלי בהגדות מן הקיבוץ (במשותף עם מוקי צור), יד בן צבי, מכון בן-גוריון, יד טבנקין, יד יערי, 2004
לבנות ולהיבנות בה, ספר שמואל מסטצ'קין – אדריכלות הקיבוץ בישראל (במשותף עם מוקי צור), הוצאת הקיבוץ המאוחד, 2008
הבית, המקום: מתיקיו של המתכנן חיליק ערד (במשותף עם מוקי צור), יד יערי, 2013
אבני דרך – אבני בניין, על דרכו האדריכלית של מנחם באר (במשותף עם מוקי צור), יד יערי, 2015
גבעה ורוח בא: שבעים שנה לגבעת חביבה, הוצאת יד יערי, 2020
רועה צבעים – דיוקנו של אלף 2001–1910, הוצאת מוסד ביאליק, 2022
גלריית תמונות

עבודת עץ על קיר הסטודיו של דניאלי
עבודה בגבעת חביבה
דניאלי לצד עבודה שיצר לתערוכה המוקדשת לציון 70 שנה לגבעת חביבה, 2021
"קיבוץ שוכב, קיבוץ עובד" – עבודה משותפת עם יוסי וסיד, גדת נחל אלכסנדר, 2017
ביקורת אמנות

יובל דניאלי: אופוריה מלוא המשכן, הזמן הירוק, 7.9.2017
לקריאה נוספת

מוקי צור ויניב שפירא (עורכים): רק אשר אבד לי קנייני לעד, יובל דניאלי אמן ארכיונאי, המשכן לאמנות ע"ש חיים אתר, עין חרוד, 2009.
הערות שוליים

↑  רחל אנגל, תערוכת סיום של מכון אבני, מעריב, 26 בספטמבר 1969
↑  יובל דניאלי, חגיגות ה-80: השנים המופלאות של "הפועל המעפיל", הזמן הירוק 15.3.2012
| --- | --- |
בקרת זהויות :  NLI: 987007307211705171  BnF: cb14595006q (data)  ISNI: 0000 0000 6658 7087  LCCN: nr90016107  SUDOC: 144612305  VIAF: 66714145   WorldCat (עם VIAF): 66714145
הפועל נוף הגליל (כדורסל)

הפועל נוף הגליל (בעבר הפועל נצרת עילית והפועל נעם העמק עילית) היא קבוצת כדורסל ישראלית מהעיר נוף הגליל (לשעבר נצרת עילית). המתמודדת בליגה הארצית צפון.
היסטוריה

בסיום עונת 2005/2006 העפילה לראשונה לליגה הלאומית. כבר בעונת הבכורה הפתיעה הקבוצה וסיימה במקום השני בטבלה, אך למרות יתרון הביתיות הפסידה בסדרת רבע גמר הפלייאוף לקבוצת הפועל באר שבע 2-1. בעונת 2007/2008 סיימה במקום השביעי בפלייאוף העליון. בסדרת רבע הגמר הפסידה לקבוצת מכבי גבעת שמואל 3-2.
בסיום עונת 2009/2010 ירדה הקבוצה לליגה הארצית מהמקום האחרון. מאמן הקבוצה עד אפריל 2010 היה שחקן העבר של הפועל גליל עליון, אורן עמיאל, שפוטר לפני משחקי הפלייאוף התחתון כשהקבוצה במקום האחרון, עם סיכויים קלושים להישאר בליגה הלאומית. ולבסוף ירדה הקבוצה לליגה השלישית.
בעונת המשחקים 2016/2017 עלתה לליגה ארצית צפון לאחר שסיימה במקום ה-2 בסגנות למכבי כרמיאל שסיימה 1 את העונה הסדירה. בסדרת משחקי הגמר סל סיימה במקום ה-1 עם מאזן 1–3 ועלתה על חשבון א.ס. רמת השרון ומכבי חדרה.
בעונת המשחקים 2017/2018 שיחקה בליגה הארצית וסיימה את העונה במקום ה-9.
המועדון מפעיל מחלקת נוער ובה 5 קבוצות גיל.
בעונת המשחקים 2018/2019 שיחקה בליגה הארצית וסיימה את העונה במקום ה-9, בסיום עונה זו התאחדה הקבוצה עם הפועל מגדל העמק/יזרעאל מצמרת הליגה הארצית לאחר שהאחרונה כשלה בניסיון להעפיל לליגה הלאומית.
בסיום עונת 2019/20 פרשה הקבוצה מהאיחוד עם הפועל מגדל העמק ועמק יזרעאל וחזרה לשם הפועל נוף הגליל. לקראת עונת 2020/2021 החתימה הקבוצה את שי ברוך למאמן הקבוצה.
את עונת 2021/2022 סיימה הקבוצה בראש טבלת ליגה א' צפון ועלתה לליגה ארצית.
חזרה לליגה הארצית

עונת 2022/23
בעונת 2022/2023 שיחקה הקבוצה במחוז הצפוני של הליגה הארצית. את הקבוצה אימן שי ברוך וסגל הקבוצה מנה בין היתר את שי זלץ, בר חג'בי, שחר הלל, כנר צור, עמרי שריד, חואן קרלוס ברחל, ניר נצר, תומר כהן, אור קוטר ואביאל לוי. בתום העונה הסדירה סיימה הקבוצה במקום השביעי ושיחקה ברבע גמר הפלייאוף מול מ.ס. צפת.
עונת 2023/24
בעונת 2023/2024 משחקת הקבוצה במחוז הצפוני של הליגה הארצית. את הקבוצה מאמן שי ברוך, וסגל הקבוצה כולל את צוף ז'ורנו (גארד, 1.74), בר חג'בי (גארד, 1.78), אור קדוש (גארד, 1.85), רועי רודה (פורוורד, 1.98), סטניסלב ז'לז'ניאק (פורוורד, 1.95), דניאל סטולרו (גארד, 1.77), כינר צור (גארד, 1.88), שחר הלל (גארד, 1.90), גל זיו (גארד, 1.85), אליה סרור (סנטר, 2.12), ניר נצר (גארד, 1.91), גיא סהר (פורוורד, 1.92) ותאמר עבד (גארד, 1.85). במהלך העונה עזב מאמן הקבוצה שי ברוך ומונה במקומו המאמן עבד ותד, שעבר מהפועל רמת גן/גבעתיים. כמו כן, ניר נצר עבר להפועל עכו וסטניסלב ז'לז'ניאק עבר להפועל אורי תל אביב.
את העונה סיימה הקבוצה במקום ה-10 עם מאזן של 11 ניצחונות ו-15 הפסדים. אליה סרור סיים כקלע המצטיין של הליגה עם ממוצע של 21.2 נק׳ למשחק.
עונת 2024/25
לקראת עונת 2024/25 הוחלט כי עבד ותד ימשיך בתפקידו כמאמן הראשי של הקבוצה. במהלך חודש יולי 2024 הוחתמו השחקנים עידו סגל ועומרי שוסהיים שהגיעו מהפועל עכו, ואור קוטר שהגיע מהפועל טבריה/עמק הירדן.
הערות שוליים

↑  שם הקבוצה באיגוד הכדורסל
↑  הפועל מגדל העמק יזרעאל והפועל נצרת עילית יתאחדו
↑  עדכוני ליגה ארצית וא' בספסל, בפייסבוק
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
לוגו הקבוצה בתקופת האיחוד עם הפועל מגדל העמק/יזרעאל
יצחק משה ארלנגר

| --- | --- |
אין תמונה חופשית
 לידה:  ה'תשי"ד (בן 71 בערך)
 
הרב יצחק משה ארלנגר (נולד בכ"ו בחשוון ה'תשי"ד) הוא מקובל ומשפיע חסידי המתגורר בירושלים, מחבר סדרת הספרים "קונטרסי חסידות" ועוד הרבה ספרי חסידות וקבלה.
ביוגרפיה

נולד בירושלים להרב יוסף ארלנגר, נכדו של הרב אברהם ארלנגר מלוצרן (מראשי היהדות האורתודוקסית בשווייץ), ולחיה חוה לבית גוטרמן. למד בישיבת מאור עיניים של חסידות רחמסטריווקא, שם נקשר לרב יוחנן מרחמסטרווקא, שאף הכתירו בהמשך כמשגיח של ישיבתו.
בשנת תשל"ו נשא את אסתר, בת רבי יעקב גוטמן מקוממיות.
אחר נישואיו למד בישיבת שער השמים, אצל הרב יחיאל פישל אייזנבך וכן למד בחברותא עם האדמו"ר רבי ישראל מרדכי מרחמסטריווקא.
פעילות תורנית

הרב ארלנגר מוסר שיחות ושיעורים בכמה מדינות בעולם, בעיקר בספרי חסידות ובספרי קבלה. שיחותיו מתאפיינות ברגש. גם ספריו נכתבים כך, בהשראת ספרי בעל החובת התלמידים.
הרב ארלנגר עורך תפילות וטישים בבית מדרשו "בית ועד לחכמים" ברחוב נחום בירושלים, שם גם קיים כולל תחת נשיאותו במשך כל ימי השבוע.
תחת נשיאותו של הרב ארלנגר כוללים בירושלים ובאשדוד. הוא מלמד בישיבת שער השמים ובישיבת רחמסטריווקא, והוא המשפיע הרוחני בישיבה הקטנה מאור עיניים. מעביר שיחות בבית המדרש 'אש קודש' בבני ברק. בחגי פסח, ל"ג בעומר, סוכות וחנוכה הרב ארלנגר נוהג לשהות בבית מדרשו 'בית ועד לחכמים' שבנשיאותו ברחוב רבא באשדוד, שם הוא עורך את הטישים ואת התפילות.
דרשותיו בסעודות השבת יוצאות לאור על ידי תלמידיו בדף שבועי בשם 'רזא יקירא' המופץ גם בדוא"ל, כמו גם שיחותיו בענייני מועדים וחינוך אמונה וביטחון ועוד. שיעוריו ושיחותיו מועברים גם בשידורים חיים במערכת קול הלשון, וכן ניתן להאזין להם בקו קהילת "בית ועד לחכמים" שם נמסרים גם עדכונים והודעות על הפעילות בקהילה.
במהלך השנה עורך הרב ארלנגר נסיעות לקהילות חסידיות ברחבי העולם, שם הוא מוסר דרשות ושיחות חיזוק ועורך שבתות התוועדות לחסידיו. כך גם עורך מדי פעם נסיעות למקומות הקדושים באוקראינה ופולין בצוותא עם מאות מחסידיו כאשר את השבת הוא שובת לרוב בעיר מזיבוז.
משפחתו

אביו הרב יוסף ארלנגר, אחיו של המקובל הרב חיים אריה ארלנגר. ממוצא שווייצרי.
הרב שמעון - משפיע בישיבת באבוב.
הרב ישראל מאיר - משפיע בישיבת 'מאור עיניים' רחאמסטריווקא.
הרב אהרון מנחם - משפיע בישיבה קטנה מחנובקה ומשפיע בביהמ"ד ברחוב בלוי בני ברק.
ספריו

קונטרסי חסידות - שלושים חוברות, ירושלים תשמ"ו-תשפ"ד. מהדורה נוספת, באותו שם, כוללת חמישה כרכים ובהם הקונטרסים וספרים נוספים שהוציא לאור, ירושלים תשס"ז, תשע"ב
משנה ערוכה - שביעית, בתוספת ביאורי מילים ומושגים, טבלאות, סיכומים והמחשות בציורים, ירושלים תשמ"ז
שבעה עיניים - עיון ברזי החסידות, ארבעה כרכים, ירושלים תש"ן-תשנ"ח
אני מאמין - ספר בענייני אמונה, ירושלים תשנ"ב
לקראת שבת - התבוננות והתעוררות במזמורי קבלת שבת, ירושלים תש"ס
כלולות אפיריון (מאמרי הכנה לחופה), ירושלים תשס"א
קבלת הגאונים - ספרי קבלה קדמונים עם הפירושים חקקי לב ושארית יוסף, ירושלים תשס"ו
ספר מעיין החכמה - ספר סודות הנבואה, עם הפירושים חקקי לב, חקרי לב וחקק ה', שני כרכים, ירושלים תשס"ז
ספר צוואת הריב"ש - שיחות והדרכות מאת רבי יצחק משה ארלנגר על ספר צוואת הריב"ש, ירושלים תשע"ז, (נכתב על ידי תלמידו הרב דוד פלדמן)
אל מול פני המנורה : שיחות התעוררות שנאמרו בעת הדלקת נרות חנוכה - בשנים תשס"ו, תשע"ה-תשפ"ג, נדפס בירושלים, בהתאמה, תשס"ז ותשע"ו-תשפ"ד
רזא יקירא - ירח האיתנים: שיחות דברי תורה ועובדות קודש על חודש תשרי, ירושלים תשע"ט
רוחצות בחלב - טעמים על פי הקבלה למנהג אכילת מאכלי חלב בחג השבועות, ירושלים
אביטה נפלאות - טעמים על פי הקבלה לסעודת שלישי למילה ירושלים תשע"ט
ספר אוהל משה - הכוונה בלימוד הקבלה בהפשטה ע"ד החסידות, כולל חילופי מכתבים עם ידידו המקובל רבי יצחק מאיר מורגנשטרן. ירושלים תשע"ט
ספר תפילת ההיכלות סיכום ההיכלות העליונים בדרך תפילה עם הקדמה. ירושלים תשע"ז
ספר תכין ליבם- התבוננות בהכנה לתפילה ודרכי המחשבה בה. ירושלים תשפ"א
ספר אגרת לבעל ברית- התעוררות לאב אשר בנו נימול. ירושלים תשפ"א
שיח ערב- תפילות ורגשי המיית הלב בעיתות קודש ועל ציוני צדיקים.
ספר רזא דיחודא קדישא - התבוננות בייחוד השם על פי דרך החסידות, ירושלים תשפ"ג.
ספר מי דעת - שני חלקים, שיעורים בענייני אמונה שנמסרו בימי חול המועד פסח בשנים תשפ"ב-ג בעיר אשדוד, במהלך שיעור על הקדמת הרמב"ן לספר איוב, ודרשות הר"ן דרוש ג’. י"ל על ידי תלמידיו בשנים תשפ"ג-ד.
קונטרס אני היום ילידתיך - חוברת הדרכה לבחור בר מצווה, ירושלים תשפ"ג.
קונטרס עדן הנפשות - שיחות הכנה להשתטחות על קברי צדיקים תלמידי הבעש"ט, שנאמרו במהלך נסיעותיו למקומות הקדושים באירופה, ירושלים תשע"ט (נכתב על ידי תלמידו הרב דוד פלדמן).
חמזה בן לאדן

| --- | --- |

חמזה בן לאדן, 2005
 לידה:  1989 ג'דה, ערב הסעודית 
 נהרג:  בין 2017 ל-2019 (בגיל בין 28 ל-30) ע'זנה, אפגניסטן 
 שם לידה:  حمزة بن أسامة بن محمد بن عوض بن لادن 
 מדינה:  ערב הסעודית, חסר אזרחות 
 ידוע בשל:  בנו של אוסאמה בן לאדן
 תקופת הפעילות:  2010–2019 (כ־9 שנים) 
 תפקיד:  פעיל ארגון הטרור המוסלמי אל-קאעידה
 
חמאזה בן אוסאמה בן מוחמד בן עוואד בן לאדן (בערבית: حمزة بن أسامة بن محمد بن عوض بن لادن; 1989 – 2017-2019) שהיה ידוע יותר כחמזה בן לאדן, היה פעיל אל-קאעידה סעודי ובנו של הטרוריסט אוסאמה בן לאדן.
ביוגרפיה > ראשית חייו

חמזה היה בנם של אוסאמה בן לאדן וח'אריה סבר הסעודית. סבו היה מוחמד בן לאדן, שהיה מקים חברת הנייה קבוצת בן לאדן. בקטעי וידאו שצולמו במחוז גאזני בנובמבר 2001, נראה חמזה וכמה מאחיו עובדים לצד כוחות הטליבאן.
במרץ 2003 נטען כי חמזה ואחיו, סעד בן לאדן, נפצעו ונלכדו בריבט שבאפגניסטן, אולם התברר כי אין זה נכון.
ביוגרפיה > קריירה באל-קאעידה

סרטון שצולם ב-2005 מתעד מקרה בו לקח חמזה חלק בהתקפה של אל-קאעידה על כוחות הביטחון הפקיסטנים באזור השבטים הדרומי של וושיריסטן, בין אפגניסטן לפקיסטן. בספטמבר 2007 דווח שהוא נמצא שוב באזור השבטים אשר בין אפגניסטן לפקיסטן ולקח חלק מרכזי בהנהגת כוחות אל-קאעידה באזור.
ביולי 2008 פורסם בעיתון הסאן תרגום של שיר שנכתב על ידי חמזה אשר פורסם במקור באתר אינטרנט איסלאמי קיצוני. בשיר כתב חמזה "להאיץ את חורבן אמריקה, בריטניה, צרפת ודנמרק".
בשנת 2007 היה חמזה בן לאדן מעורב בהתנקשות בראש ממשלת פקיסטן לשעבר בנזיר בוטו. עם זאת, על פי חקירת דובר אל-קאעידה לשעבר סולימאן אבו גית', חמזה היה במעצר בית באיראן כאשר בוטו נרצחה ולא שוחרר עד 2010.